ร้านนี้ได้ยินมานานแล้ว เพิ่งจะได้มาลอง ร้านไม่ใหญ่มาก มีสองชัน วันที่ผมมาชั้นปิดให้บริการเพราะกำลังตกแต่งอยู่ ชั้นล่างที่นั่งประมาณ 40 ที่น่าจะได้ ส่วนมากเป็นโต๊ะเล็กๆ นั่ง 2 - 4 คน แล้วก็จะมีโต๊ะใหญ่หน่อย นั่งได้ 6 - 8  คน แล้วก็มีแบบเป็นบาร์ริมกระจก นั่งหันออกนอกร้านสัก 10 ที่นั่ง

ผมมาถึงดึกแล้ว ประมาณ 3 ทุ่ม เพิ่งเล่นกีฬามาหิวมาก แต่ละคนสั่งกันแบบไม่ยั้ง option เต็ม แถมไม่ซ้ำกันด้วย มีแบบไข่ลาวาจะทำไข่เยิ้มๆแล้วโปะหน้าข้าวมา แทนที่จะห่อหรือจะเพิ่มขนาดไข่ก็ได้ อาหารที่ผมสั่ง:-
*ข้าวห่อไข่ราดแกงกะหรี่ชีส - ข้าวจะเป็นข้าวผัดเนย ราดแกงกะหรี่แบบญี่ปุ่นแล้วโปะชิสเยิ้มๆมาด้วย แกงกะหรี่ใส่มะเขีอม่วงมาสองสามชิ้น รสชาติออกเค็ม คำแรกก็โอเคอยู่ อร่อยดี แต่กินไปสักพักจะรู้สึกว่าเค็มและเลี่ยนมาก กินน้ำเยอะสุดๆ ที่สำคัญจานใหญ่มากครับ ขนาดผมกินค่อนข้างเยอะยังรู้สึกอิ่มเลย ถ้ามาแบบไม่หิวแนะนำสั่งมาแบ่งกันดีกว่า เพราะกินคนเดียวอิ่มเกิน จานนี้รู้สึกว่า 180 บาท
*Option เสริมชุด A - จะมีซุปและน้ำชา รู้สึกจะ +30 บาทจากราคาข้าวห่อไข่ ซุปเป็นซุปสาหร่ายใส่ไข่รสชาติกลมกล่อมหอมๆดีครับ ส่วนน้ำชาจะมีชาอู่หลงและชาเขียวให้เลือก ถ้าอยากได้สลัดก็จะมีชุดอื่นๆด้วย ราคาแตกต่างกันนิดนึง
*ขนมและเค้ก - สั่งกันหลายอย่าง เพราะมากันหลายคน จำไม่ได้แล้วว่ารสชาติแต่ละอย่างยังไงบ้าง เอาเป็นว่าใช้ได้แต่ไม่ถึงกับอร่อย

สรุปอีกที โดยรวมแล้วโอเคใช้ได้ น้อยๆอร่อยดี กินนานเลี่ยนเกิน ถามคนอื่นที่สั่งเมนูอื่นๆก็เห็นตรงกัน จริงๆทางร้านน่าจะมีขนาดเล็ก เพราะขนาดปกติมันเยอะเกินไปจริงๆ กินทีเข็ดไปหลายวัน คงไม่มากินบ่อยๆแน่ๆ